
Exemplar Epistolae ad Eminentissimum Cardinalem A. Bar - 
nabo , S. Congregationis de propaganda Fide Praefectum 
scriptae et ad Romam missae und cum exemplari praesentis 
Fasciculi Remim. 

Eminentissime Princeps, 

Relative ad negotium Eminentiae vestrae jam per lit- 
teras die XXII do Februarii hujus anni expositum, liceat mihi 
scribere, post rem adhibitis eonsiliariis ad trutinam saepius 
revocatam, tandem statutum fuisse, operi pro communi 
omnium pace ac salute posse bene convenire, ut in primo suo 
initio quod opportunum visum fuerit de natura ejus ac scopo 
generaliter omnibus Catholicis notum fieret. Ad quod qui- 
dem attingendum, per praesentem "Rerum fasciculum/ cujus 
exemplar Eminentiae Vestrae humillime offertur, publici juris 
factum, et publicis foliis in diversis regionibus communican- 
dum, jam aliquo modo provisum est. 

Hoc enim modo voluimus operi nostro quo melius con- 
sulere, ut Deo adjuvante ita, sicut olim in bellis contra Sara- 
cenos, gradatim viam crescendi iniret, ut in fine absque prae- 
judicio et invidia, si Deus dederit, invenire possit gratiam 
coram Ecclesiae principibus, quorum est, una cum Venerando 
Summo Pontifice, in omni majoris momenti negotio quod 
faciendum est statuere ac decernere. 

Haec nec ampliora sit mihi fas Eminentiae Vestrae im- 
pertiri dum pro semper maneam. 

Supremae Romanae Sedis et sacrae ejus purpurae 
Observantissimus, 

HENRICUS FORMBY. 

Scribebam, die XV. Aprilis, 1870. 

1 Nunc ergo ingressus scribe ei super buxum, et in libro diligenter exara 
illud, et erit in die novissimo in testimonium usque in aeternum.’ 

Isaias xxx. 8. 


AD LECTOREM. 


Lector Benevole, — Vellem ut ne mireris super opere 
quod tibi in hoc libello tantum brevissime ad notitiam, pro- 
ponitur ; sed ut potius hoc tecum aliquantulum reputes, — 
Quid magis jucundum, quid vitae beatorum spirituum in coelo 
magis esse poterit in terris propinquum ? quam quum viri 
cordati quantumvis diversae loquelae sint, quantumvis per 
diversitatem regionum a se separentur, concordes et stabiles 
in bono communem aliquam causam pro gloria Dei unitis 
viribus prosequuntur. Ubi autem Vita Domini Nostri Jesu 
Christi saeculorum Redemptoris vel majus vel melius quid 
invenies ; ubi Summo Romano Pontifice, optatum operis 
ducem quemquam fide digniorem reperies ? 

Fiant ergo, te gaudente, et huic operi verae pacis et con- 
cordiae Christianae pro omnibus simul populis faciendo no- 
men et operam dante, modernae nostrae civilitatis artes ex- 
quisitissimae ad hanc summam omnium Vitam exornandam 
in ancillas benemerentes. Et ne desint precor ferventes 
orationes tuae ad Deum, beatissimamque Virginem Matrem 
Mariam cum omni curia .coelesti, ut opus gratiam invenire 
possit, in conspectu Supremi Romani Pontificis, et coram 
oculis omnium IH morum et Rev morum praesulum Ecclesiae nunc 
temporis Romae commorantium. Valeas. 

i. 

XII. Theses 

de vita Domini nostri Jesu Christi per moderna civilitatis 
illustrissimas artes typographia et sculptura , publici juris 
facienda , (i.) in symbolum unitatis omnium populorum in 
Ecclesia Catholica , (ii.) in memoriale gratissimum Concilii 
( Ecumenici Vaticani, (iii.) in jucundissimum vitee quoti- 
diana totius plebis Christiana ornamentum ac solamen, 

— omnibus pro causa Dei et Ecclesia eximiis zelatoribus, 
et pracipue SS. Reverendissimis et Illustrissimis Patribus 
nunc temporis Roma congregatis, si modo hoc liceret, 
perpendendas, humillime proponit tanti honoris minime 
dignus 

Henricus Formby, ex Anglid presbyter . 

I. Thesis 

In aperto est atque indubitatum existere pestem malo- De peste maio- 

ru. . librorum. 

rum librorum, quae multiformem operatur corruptionem 
morum, magnam ordinis civilis fere ubique terrarum pertur- 
bationem, et grande damnum animarum in multis gentibus 
populisque. 

II. Thesis 

Praefata pestis quasi se reduplicat, quantum ad vim suam De peste per 
nocivam, per varias methodos, ut aiunt, ‘ illustrationum * per pe jore facta, 
quas prodire solet textus libri omnimodis imaginibus exor- 
natus. 

III. Thesis 

Praefata pestis subsistit per modum rei nullatenus cito De peste veri- 
periturae. Habet rationem cujusdam tabulae viventis huma- permansura, 
nam vitam in statum peccati lapsam in re litteraria depin- 
gentis; quae donec mundus sua et suos diliget, et donec 
ex ea se nutrire et ditare poterint auctores, pictores, operarii 
in arte typographica et bibliopolae, diu videtur permansura. 

a 2 

De peste 

difficillime 

extirpanda. 


Perpetua 
cautela 
taedium parit. 


De bonis libris 
multiplicandis. 


De bonis libris 

ornatioribus 

faciendis. 


Commendantur 
modernae civi- 
litatis artes. 


IV. Thesis 

Ad hanc pestem extirpandam nullatenus sufficit sola vox 
episcopatus et cleri seu pastorum et praedicatorum contra 
eam quamvis vehementer invehentium. Summus Pontifex 
pluries jam contra eam vocem suam sustulit apostolicam, 
pluries de magnis ex ea undique provenientibus malis vene- 
rabilibus episcopis per litteras encyclicas locutus est. Nihilo- 
minus tamen pestis vel eadem manet vel etiam in deterius 
vergit. 

V. Thesis 

Minus patienter sustinent fideles semper audientes de 
perpetua qua se munire debent contra malas lectiones cautela. 
In mundo vivunt, artem legendi addiscunt, hoc curante et 
exigente ipso episcopatu et clero, quod inculpabiliter legant 
quaerunt, sola abstinentia parum contenti. 

VI. Thesis 

Videtur, dicente S. Scriptura, quod apposuit Deus 
homini aquam et ignem, monens eum, 4 ad quod volueris 'por- 
rige manum tuam 9 (Ecclus. xv. 17), temporibus nostris, in 
quibus tam magnum praevalet diluvium malarum lectionum, 
multum convenire, ut multiplicentur fidelibus occasiones, et 
quantum fieri potest etiam per operam cleri, ad bonas lec- 
tiones manus porrigendi. 

VII. Thesis 

Videtur porro temporibus nostris ubi vivunt fideles in 
tam multis regionibus per familias suas cum infidelibus 
permixti iisdem legibus civilibus utentes, multum convenire, 
ut non solum fidelibus ad manus praesto sit in re litteraria 
quod eorum inserviat utilitati, sed etiam insuper id, quod 
vicinis suis amicis ac benevolis, cum quodam gaudio ac studio 
ostendere et in manus tradere queant ; sicut beatissima Virgo 
Maria carum suum filium Jesum Magis ex oriente venientibus 
comiter ostendit. 

VIII. Thesis 

Videntur illustrissimae artes civilitatis modernae, scilicet 
typographiae et sculpturae, optime capaces esse ita vitam 
D. N. J. C. qui fuit verus homo, in Bethlehem natus et apud 
Hierosolymam cruci affixus, in lucem edere, ut prorsus impos- 

sibile fiat ut non in verum gaudium omnibus videntibus pro- 
diret. 

IX. Thesis 

Videtur nostris temporibus, quasi universae Ecclesiae Ca- Debiasphemia 
tholicae debitum incumbere, honorem D. N. J. C. a blas- re paranda. 
phemiis Renan et aliorum per rem litterariam fere ubique 
terrarum sparsas, publice laesum, publico quodam ac solemni 
modo reparandi. Quae quidem publica et solemnis reparatio 
quam bene per eamdem rei litterariae viam fieret per quam 
patratum atque introductum est dedecus, quis denegabit ? 

X. Thesis 

Videtur errori qui (vn.) in syllabo damnatur, ipsum nempe De errore 
Jesurn Christum esse mythicam fictionem , nihil opportunius 
opponi posse quam vera historia D. N. J. C. per exquisitis- 
simas artes modernae nostrae civilitatis, omnibus populis in 
admirationem facta. 

XI. Thesis 

Videtur ars typographiae modernae, cum suis artibus De dotibus 
conjunctis hoc insigne praerogativum omnibus aliis artibus typographi». 
sibi juste vindicare, ut non solum talis sit in qua tam multae 
tamque diversae humani ingenii dotes sedem suam inveniant, 
sed postquam his omnibus optimo modo usa sit, ut insuper 
talis maneat, quae fructus earum omnibus linguis inserere, 
omnibus simul terris ac populis communicare, et etiam uni- 
cuique familiae et domui ad manus porrigere queat. Quis fide’ 
lium non gauderet has insignissimas modernae nostrae civili- 
tatis artes, videre, ancillas D. N. J. C. se praebentes, ad D. N. 

J,C. vitam omnibus simul populis communicandam. 

XII. Thesis 

Cui fidelium non esset in voto, ut placere posset ipsi De triplice 
Summo venerando Pontifici cum omnibus reverendissimis et propositi!”* 
illustrissimis Praelatis, Romae congregatis, decernere, ut per 
has insignissimas artes exornata, prodiret vita D. N. J. C., in 
jus publicum, pro omnibus simul populis et linguis, (i.) in 
symbolum unitatis omnium gentium in Ecclesia, (n.) in 
monumentum Concilii Vaticani (Eeumenici gratissimum, et 
(hi.) in vitae quotidianae fidelium per varias suas gentes et 
regiones jucundissimum ornamentum ac solamen. 

Utilis memoria 
amissae uni- 
tatis in D.J.C. 
recuperatae. 


Utile docu- 
mentum 
amoris S. 
Romani Ponti- 
ficis. 


II*. 

Exponitur quocl opportunum dicere videtur de triplice scopo 
operis supra expositi , in. argumentis . 

Praefari licet hic omnino nullam dari posse quaestionem 
generice sumptam de praedicanda et notd faciendi vita et 
doctrina D. J.C., quod est opus dilectum et sanctum Ecclesiae 
pro omnibus simul temporibus, regionibus, et ecclesiasticis 
personis, sed tantum hic agi de utendis conjunctis artibus 
typograpbiae et sculpturae, ad notam faciendam vitam D. N. J. 
C. et doctrinam modo speciali nostrae aetati convenientissimo, 
et id quod opportunum dicere videtur sequitur infra. 

1. De primo scopo operis , scilicet ut Jiat in symbolum et docu- 
mentum verce unitatis omnium populorum in Ecclesia 
Catholica sub regimine Summi Romani Pontificis . 

Utile pro semper erit universae plebi Christianae, vivam 
nutrire memoriam universum mundum olim, in poenam su- 
perbiae, in varias linguas et nationes fuisse divisam; sed in 
praemium humilitatis, rursus in Domino Jesu Christo per gra- 
tiam revocatum fuisse ad unitatem in Ecclesia Catholica, sub 
supremo regimine pastorali unius Romani Pontificis. Hujus 
feliciter recuperatae unitatis in symbolum gratissimum erunt, 
in supra exposito opere, omnes earum artium fructus, in 
quibus fas erit acta et gesta D. J. C., cum diversis regionibus 
Palaestinae a D. N. J. C. peragratis, necnon et monumentis 
illorum temporum quae supersunt, modo amabilissimo omnium 
oculis visibilia reddere. 

Utile etiam erit omnibus populis, in gratissimum ejusdem 
feliciter recuperatae unitatis documentum, probe noscere, se 
curae ac solicitudini Supremi sui Pastoris, imprimis, debere, 
quod opus ita perfectum et exquisitum vere praesto admanus 
habeant. 

2. De secundo operis scopo , scilicet ut fiat in jucundissimum 

memoriale 4 Concilii CEcumenici Vaticani .’ 

In anteactis mundi temporibus, illi qui dixerunt, 4 Venite , 
faciamus nobis civitatem et turrim , culmen pertingat ad 

coelum , celebremus nomen nostrum , antequam dividamur in 
universas terras 9 (Gen. xi. 4), in poenam superbiae confu- Aptissimum 
sionem linguarum supra faciem universae terrae intulerunt. 

Quid autem decernere et statuere poterint Patres Ecclesiae Vaticani. 
Romae congregati, in Concilii (Ecumenici Vaticani jucun- 
dius memoriale, antequam rursus dividantur in universas 
terras, quam Vitam D. J. C. recuperatae unitatis earum veri 
auctoris, cujus culmen vere pertingat ad coelum, per exquisi- 
tissimas nostri saeculi artes omnibus populis in admirationem 
faciendam ? 

3. De tertio operis scopo, scilicet ut fiat in universa plebis 
Christiana dulcissimum vita quotidiana solamen atque 
ornamentum . 

Universa plebs Christiana, super faciem terrae per diversas Historia D.J.C 
suas gentes et familias divisa, sententiae Divini iudicis super dl } lce lenir ? en 

D 7 j r laborum vitae 

Adam et filios ejus subjacet, et 4 in laboribus de fructibus terra quotidianae. 
comedit omnibus diebus vita sua * (Gen. iii. 17). 4 Sine his 

munibus non adificatur civitas, super sellam autem judicis non 
sedent, nec in parabolis inveniuntur 9 (Ecclus. xxxviii. 36). 

4 Sed creaturam avi confirmabunt conquirentes in lege Altis- 
simi 9 (ibidem, 39). 

Quale esse poterit dulcius et pretiosius vitae quotidianae 
hujus universae plebis Christianae inter labores suos quoti- 
dianos solamen atque ornamentum, quale esse poterit melius 
ac jucundius adjumentum ad conquirendum in lege Altissimi, 
quam Vita ejusdem Domini ac Redemptoris J. C. omnibus 
populis per artes nostri saeculi exquisitissimas in admira- 
tionem, et simul unicuique domui per propiae gentis suae 
sermonis usum intelligibilis facta. 

III. 

Exponitur quod opportunum videtur subjungere de convenientid 
supra expositi operis huic nostro saculo , — iv. argumentis. 

1. Convenit Ecclesia artibus exquisitis cujusque sceculi 
uti ad incrementum et emolumentum sui Apostolatus. 

2. Optimo modo licet uti artibus conjunctis typogra- 
phia et sculptura ad vitam D. N. J. C . omnibus simul 
populis notam faciendam. 

3. Exponuntur quadam prarogativa prasentis artis 
typograplda ad rem spectantia. 

4. Exponuntur pracipua quadam argumenta , quare 
videtur huic nostra atati opportunum , ut in jus publicum 
detur a parte Ecclesia Catholica vita D. N. J. C. omnibus 
simul populis communis facienda. 

1, Convenit Ecclesia artibus exquisitis cujusque saculi uti ad 
incrementum et emolumentum sui Apostolatus. 

David figura David procedens adversus Philistaeum figura est Ecclesiae 
Ecclesiae. contra antiquum serpentem pro animabus hominum causam 
suam agentis. Et notandum est Pavidem egressum esse ad 
certamen non aliter munitum nisi cum sola funda et pera 
sua pastorali quae fuit vacua. Quum jam in via esset ad 
congrediendum cum hoste, invenit in torrente lapides, ex 
quibus quinque limpidissimos factos seligit mittens eos in 
peram suam pastoralem, et uno ex his postea percutit ad- 
versarium in fronte, et ita reportat insignem suam victo- 
riam pro populo Dei. Simili modo videtur Ecclesiae conve- 
nire in ipsa via sui Apostolatus, sumere de artibus quas 
invenit in torrente commercii humanae vitae limpidissimas 
factas, mittensque eas in peram suam pastoralem et utens 
eis, ita insignem suum triumphum reportare de omnis boni 
inimico pro populo Dei. 

2. Optimo modo licet uti artibus conjunctis typo graphice et 

sculpturce ad vitam D. N. J. C. omnibus simul populis 

notam faciendam . 

D. N. J. C. fuit verus homo, natus in Bethlehem, peregri- Artes typo- 
nus in iEgypto, enutritus in Nazareth, Pahestinam benefaci- sunt a'd vium 8 
endo pertransiens, Hierosolymis in cruce mortuus, in Monte 
Oliveto rediens in coelum, et idcirco licet vitam ejus per artes 
typographiae describere eodem modo sicut et licet pro aliis 
magni nominis viris. Quod quam acceptabiliter omnibus po- 
pulis fieri potest testatur quotidiana experientia, testantur 
inclyta et grandia opera quae publici juris faciunt magnarum 
urbium illustres bibliopolae. 

3. Exponuntur quaedam praerogativa praesentis artis typo- 
graphiae ad nostram rem spectantia . 

a. Pertinet ad modernam artem typographiae habere duo Duo elementa 
diversa elementa, unum ad sermonem spectans, quem per graphia, 
litteras reddit (typographice), et alterum ad artem delineatoris 

seu pictoris, quam per sculpturam super buxum modo prorsus 
admirando nunc temporis exprimit. 

b . Per artes photographiae (aliae nostrae aetatis filiae nobi- Ars photogra- 
lissimae) et sculpturae super buxum conjunctas fas erit totam P hl8e nobllls - 
Palaestinam, regiones locosque a D. J. C. sanctificatos oculis 
omnium populorum modo amabilissimo visibiles dare. 

c. Idem dici potest de omnibus monumentis quae super- 
sunt illorum temporum, de moribus populorum, uno verbo 
de omnibus rebus ad vitam ac veram memoriam D. N. J. €. 
spectantibus. 

d . Idem etiam dici potest de arte delineatoria, nihil enim Ara nobilis 
est eorum quae optime faciunt eximii artis pictoriae studiosi P lctorani * 
quod non licebit modo amabilissimo omnibus populis per hanc 
sculpturam communicare. Hoc etenim habet ars nostra mo- 
derna praerogativum speciale quod materia sculpta qua utuntur 
typographi possit modo facillimo ita multiplicari, ut sufficere 

queat omni populo et regioni totius mundi (per modum dic- 
tum Gallice cliches). 

Terra Palaes- 
tinas omnibus 
cara. 


Error mythicae 
fictionis. 


Lxxx. errores 
nostri saeculi. 


4. Exponuntur prcecipua argumenta quare videtur huic nos - 
trce cetati opportunum ut in jus publicum detur a parte 
Ecclesice Catholicce Vita D. N.J. C. omnibus simul popu- 
lis communis facienda . 

a . Semper antiquum fuit devotis et sanctis animabus 
visitare et oculis cernere posse terram Palaestinae omnesque 
illas regiones per quas pertransiit, peregrinatus, et in quibus 
vixit et commoratus est D. N. J. C. durante tempore incola- 
tus sui in terris. Carissima fuit semper haec terra populo 
Christiano, quam oculis cernere posse omnibus est in desi- 
derio, et quibus contingit, sicut saecularis docet experientia, 
nihil obstant, ut tandem oculis cerni possit, longissimi 
itineris per mare et per terras pericula. Cum quanto ergo 
gaudio excipiet fidelis populus Christianus per omnes gentes 
librum omnes regiones Palaestinae a D. N. J. C. sanctificatas, 
modo amabilissimo oculis visibiles reddentem. 

b . Nostrae aetatis error pessimus de vero J. Christo D. N. 
facit meram mythicam fictionem. Quam opportunum ergo 
erit huic errori occurrere per usum ejusmodi artis quae omnia 
quae supersunt monumenta historica illorum temporum oculis 
visibilia reddet. 

c. Testatur poeta, 

‘ Segnius irritant animos demissa per aures, 

Quam quce sunt oculis subjecta fidelibus.’ 

Et quum experientia quotidiana doceat, quantum prosit fideli- 
bus tabulas pictorum oculis contemplari personam D. N. J. C. 
depingentes, aegrotos sanantem, prodigia operantem, populos 
docentem, et similia; cum quanto omnium populorum gaudio 
nonne haec ars, meliores quos in hac materia labores habere 
licebit, per omnes populos dabit ac disperget. 

d. Nostrae aetatis est nota funestissima, quod nunc tem- 
poris totus mundus subjacet erroribus, nunc temporis deci- 
piuntur universi populi, nunc in veritate solutus est Satanas 
de carcere suo ad seducendas gentes (Apoc. xx.). Et hanc 
cernit nostra aetas consummationem mali, quod errores nostri 
saeculi non amplius errores hujus vel illius gentis maneant, 
sed omnibus simul populis quasi momento temporis (et hoc 

praecipue per usum artis typographiae) communes fiant. Si 
ergo pluribus jam linguis loquitur Satanas, ut octoginta 
errores in Syllabo notatas per universum mundum spargat, 
profecto, opportunum erit Ecclesiae, Satanae diversas simul 
linguas loquenti ad decipiendum, vitam D. N. J. C. pluribus 
linguis communem omnibus populis per supradictas artes 
typographiae in edificationem et admirationem factam tam- 
quam optimum contra lxxx. errores remedium opponere. 

e . Opprobrium jam factum est Ecclesiae se recenti civili- Patrocinium 
tati acerbe adversari, opportunum ergo erit Ecclesiae docu- arti^mper- 
mentum solemne per omnes gentes dare ad probandum, quam tinet Ecclesiae, 
bene noscat Ecclesia bonis artibus recentis civilitatis uti, ad 
honorem Divini sui Fundatoris promovendum, ad populum- 
que suum docendum : et quam verum sit nunc temporis sicut 
et in anteactis temporibus, se nihil antiquius habere quam 
omnium bonarum artium Christianum usum ac patrocinium 
sibimet principaliter, sicut Eeginam decet, vindicare. 

/. Sicut Satanas studet in nostris temporibus per decep- Satanas studet 
tiones suas noxiam quamdam et pestiferam communionem et uumTtabilire 
universalitatem diversarum gentium in malo stabilire, ut pos- unitatem, 
tea congreget eas in praelium et omnia subvertat, ita opportu- 
num erit Ecclesiae solemne erigere monumentum, ad omnibus 
gentibus notum-faciendum, veram suam unitatem in solo 
D. N. J. C. et in Ecclesia sua esse constitutam ; et quidem 
tale monumentum quale omnibus populis erit in admiratio- 
nem, quale omnes populi agnoscere debeant, dignum esse 
Ecclesiae Catholicae ex tam diversis populis coadunatae, et 
de qua unaquaeque familia Christiana confiteri debeat, nisi 
fuisset Ecclesia una, et nisi omnibus praesulibus ac praelatis 
simul et unanimiter placuisset talem honorem D. J. C. decer- 
nere, hoc insigne memoriale carissimi Domini Salvatoris ac 
Eedemp toris mei mihi praesto ad manus nunquam fuisset. 

g. Constitutum est populo Christiano ut in via sua ad Prodest populo 
beatam vitam semper trahat salutem ‘ ex inimicis suis et de commuuis 
manu omnium qui oderunt eos.' Olim nihil tam profuit po- causa - 
pulo Christiano quam communis omnium causa et commune 
bellum contra Saracenos, quod coadunavit multas gentes, 
occasionem praebuit multis electis viris se ipsos et sua pro 

honore D. N. J. C. et fratrum solamine offerre, aperiens his 
viam ad gloriam armorum et famam militarem, aliis laudem 
munificentiae pro causa Dei, et omnibus gaudium ac laetitiam. 
.35 que igitur nunc temporis prodesse poterit populo Chris- 
tiano communis causa, ad opus verae pacis et concordiae 
Christianae perficiendum, nempe per artes modernae civilitatis 
solemnem honorem D. N. J. C. reddere, ac memoriale gratis- 
simum Concilii CEcumenici Yaticani omnibus simul terrae 
populis communicandum. 

IV. 

Exponitur quod opportunum dicere videtur de relatione operis 
supra expositi ad Summum Pontificem vrn. argumentis. 

1.. Omne opus cujus cura ac solicitudo dici potest perti- Romanus 
nere ad Ecclesiae Apostolatum, ad summum Pontificem rever- supremum 
titur, tanquam ad supremum caput. Cujus rei exemplum 
fuit bellum contra Saracenos, quod in initio agitatum fuit 
in populo Christiano, et postea devenit maxima cura ac solici- 
tudo diversorum Romanorum Pontificum. 

2. Papa est Doctor universae plebis Christianae, et Apos- Papaest^ 
tolus totius mundi, et idcirco opus illud cujus scopus et Apostolus, 
intentio est ut universae plebi Christianae inserviat ad instruc- 
tionem et utilis fiat toto mundo in conversionem ad fidem, 
necessario pertinet de jure officii sui ad Papam. 

3. Gloria Papae erit tanquam novus puer David sumere Papa est alter 
posse de torrente limpidissimos lapides, et convertere eos in 

bonum Apostolatus sui pro populo Christiano, et pro toto 
mundo. 

4. Gloria Papae erit tanquam alter Moyses stare in porta Papa est alter 
et clamare, ‘ Si quis est Domini, jungatur mihi/ ad omne opus Moyse8, 
bonum pro populo Dei perficiendum. 

5. Gloria Papae erit tanquam alter Salomon, cum regibus Papa est alter 
et principibus universae terrae negotiare posse de aedificanda Salomon - 
domo Dei. 

6. Gloria Papae erit tanquam alter David Rex posse ha- p apa est alter 
bere secum operarios in omni genere artis ac scientiae peri- Davld Rex - 
tissimos, quorum mens erit semper dicere, ‘ Omnia quaecunque 
praeceperit Dominus noster Rex libenter exequemur servi tui’ 

(2 Reg. xv. 15). 

Romani Ponti- 7. Gloria Romanorum Pontificum semper fuit, se ipsos 
ardunTfuerunt. omnium bonarum artium ac scientiarum patronos exhibere. 

Et hic datur quaestio de patrocinio illarum modernae nostrae 
civilitatis exquisitissimarum artium quarum fructus debent 
esse non tantum in admirationem pro sola urbe Roma, sed 
pro universo mundo, et pro omnibus simul populis terrae. 


Patronus 
artium ab 
omnibus 
laudatur. 


8. Mgre fert mundus audiens de Apostolo suo in- 
fallibili, et usque in finem contra Apostolum suum infalli- 
bilem bellum moturus est. Quis autem quaereret bellum 
movere et non potius laudare et gratulare optimo Artium ac 
Scientiarum Patrono, quem cernerent cientem zelum atque 
amorem Principum terrae, populum Christianum per diversas 
suas gentes coadunantem, scientiam ac peritiam virorum in- 
signium ad se vocantem, ad opus verae pacis conjunctis^viri-* 
bus aggrediendum ; vitam nempe D. N. J. C. pro universis 
gentibus publici juris faciendam, qualem nemo adhuc vidit, 
qualem nemo alius nisi solus Summus Pontifex adjunctis 
sibi ex universis Christianis nationibus zelantibus sociis, illam 
mundo donare poterit. 

V. 

Exponitur quod opportunum dicere videtur de beneficiis qiue 
Romanus Pontifex et cum eo populus Christianus sperare 
possunt ex opere supra exposito in vi. argumentis . 

' 1. Orbis terrarum accipiens vitam D. J. C. per artes mo- Opus cum 
dernae civilitatis et scientiae exarandam et publici juris faci- p^ausVperfi- 
endam, qualem nemo usque adhuc vidit, qualem nemo Biblio- ciendum - 
polarum, nemo principum vel intelligeret vel poterit dare, 
qualem solus Romanus Pontifex intuitu curae suae pastoralis 
pro populo Christiano et officii sui Doetoris et Apostoli pro 
universo mundo, capax est et velle et posse dare, undique 
manibus plaudet, acclamante et dicente omni populo et na- 
tione, ‘ Quis sicut Komanus Pontifex, qui dat honorem Domino 
Jesu Christo, beatissimaeque Matri Virgini Mariae Sanctis- 
que Apostolis, per universas gentes, qualem nemo alius in toto 
mundo.’ 

2. Komano Pontifici praecipuas grates agent omnes familiae Grates agent 
fidelium a manibus suis donum pretiosissimum accipientes, chri^tian®. lhaJ 
quale nemo alius in universo mundo vel curaret illis donare, 
vel si curaret poterit. Et in tali dono haberent semper prae- 
sens in domibus suis gratissimum memoriale amoris Su- 
premi sui Patris et pastoris, qui curam habet de ovibus suis 
ubique terrarum degentibus, qualem nemo alter in universo 
mundo. 

8. Komano Pontifici grates agent omnes studiosae ju- Grates agent 
ventutis curatores habentes saltem unum librum gratissi- Julatores? 
mum, quem absque timore vel solicitudine legendum disci- 
pulis suis proponere queant. 

4. Grates agent Komano Pontifici praecipuas omnes illi Grates agent 
'operarii quibus placuerit illi insignem honorem donare, assig- operaru ’ 
nando eis aliquam supradicti operis laborum partem. 

Sublevamen 

aerarii 

Pontificii. 


Opus erit 
in exemplum. 


5. ‘ Turris fortissima nomen Domini ; ad ipsum currit 
justus, et exaltabitur’ (Prov. xviii. 10). Opere per muni- 
ficentiam fidelium et per industriam operariorum jam com- 
pleto, accurrent eximii Bibliopolae ex diversis gentibus et 
quod aequum erit dabunt, pro privilegio librum ad contri- 
bules suos edendi, ad aerarium Pontificium solvendum in jus- 
tum sublevamen Sanctae Ecclesiae Bomanae, ab impiis ho- 
minibus spoliatae et in injustam inopiam redactae. 

6. Sperandum est, quod si Bomanus Pontifex unum tale 
exemplum daret supremae suae pro universo populo Christiano 
solicitudinis de ea materia, quam populus in manibus habet 
ad legendum, Episcopos cum eorum clero, animum magnum 
sumpturos, ad similia opera promovenda, unumquemque in 
propria lingua et regione, ad incrementum fidei Catholicae 
defensionemque ampliorem populi sui contra errores saeculi. 

VI. 

Ex/ponitur quod opportunum dicere videtur , ad solvendas 
aliquas difficultates , viii. argumentis . 

1. Si dicat Papa: Probe cernitis in quantis ego consti- Undique 
tutus sim angustiis, et quantae me undique circumdant pro- procello! 8111 
cellae et tempestates ; quomodo possim ego medius inter 

tantas turbines tale opus pacis et concordiae in manus meas 
assumere? — Papa est successor ejus Apostoli qui dixit : ‘ Cum 
enim infirmor , tunc foHis sum ' (2 Cor. xii. 10). Ea praecise 
ex causa quia circumdant procellae, non descendat Jonas in 
interiora navis, sed mittat in medium mare tot procellis agi- 
tatum D. J. Christum, ut stet mare a fervore suo. 

2. Si dicat Papa: Ego sum solus relictus, fugerunt a me Papa solus 
omnes reges et principes mundi, quare a me solo relicto, et rehctus ' 
omni humana ope destituto tale quid exigitis ? — Papa est 
Vicarius illius qui dixit, ( Circumspexi, et non erat auxiliator ; 
quaesivi , et non fuit qui adjuvaret ; et salvavit mihi brachium 
meum.' Stet alter Moyses in porta et clamet, ‘ Si quis est 
Domini, jungatur mihi.' Annon habebit ‘quot necesse erunt 
divites patronos, quot voluerit fideles operarios ? 

t 

3. Si dicat Papa : Vos postulatis a me, ut fiam Editor Vix convenit 
librorum, et ut faciam Bibliopolarum mercaturam pro uni- suprema Sedis, 
verso mundo. Nescitis ne hoc nullatenus sustinere gloriam 
Romanae et Apostolicae Sedis ? — Sed tamen Papa est successor 

ejus Apostoli qui dixit : ‘ Omnibus omnia factus sum, ut omnes 
facerem salvos' (1 Cor. ix. 22) ; et verum est quod ratio rei 
minime postulat, ut faciat in propria sua persona Papa mer- 
caturam Bibliopolarum, sed tantum ut pro reverentia supremi 
sui Apostolatus fiat Dominus et custos fundi litterarii per 
delegatos suos operarios creandi, et postea habeat concordata 
sua cum idoneis Bibliopolis in diversis gentibus, secundum 
quod opportunum judicaverit et ratio rei agendae permittet. 

Videtur aeque 4. Si dicat Papa : Quare me ad opus aggrediendum 
allia competere. tra j iere quod aliis aeque ac mihi competit ? — Nihil fieri 

potest vere bonum et efficax, nisi ah illo fiat, qui, vel quia 
tenetur ex officio suo, ve! quia aliqua missione adaequata muni- 
tus est, opus vere suum operatur. Opus autem de quo agitur, 
eo ipso quia indiget munificentia totius populi Christiani ut 
existat, et scientia perfecta totius Ecclesiae ut convenientem 
erroribus nostri saeculi medicinam adhibeat, ad neminem 
alium principaliter pertinere potest nisi ad solum Papam. 

5. Si dicat Papa : Rem sine exemplo a Romana Sede 
postulatis. — Nullum infert praejudicium coram Romana Sede 
quod res sit nova et absque exemplo, sed quod judicari possit 
inopportuna et a dignitate et officio Romanae Sedis aliena. 
Erat tempus quando bellum movere contra Saracenos fuit 
res nova et absque exemplo. Nihilominus tamen hoc nulla- 
tenus alienum a Romana Sede judicaverunt diversi Romani 
Pontifices, qui primatum in hac re sibimet studiosissime vin- 
dicaverunt. Et nihil aliud hic postulatur nisi ut Romanus 
Pontifex sibimet primatum vindicet, ad opus pacis et con- 
cordiae Christianae cum universali omnium bonorum plausu 
et laetitia perficiendum. 

Quo jure 6 . Si quaerat Papa : Quibus argumentis nisi vos dicitis 

orbi^piausus. 8 kic agi de opere pacis, omnium bonorum plausu et laetitia 
perficiendum ? — Solemne fuit in vetere Imperio Romano eos 
viros laude dignos judicare, 

‘ qui vitam excoluere per artes 
Quique sui memores alios fecere merendo 

An non pro vero gaudio reputari debeat universo populo 
Christiano, videre scientias et artes nostri saeculi eximias, 
honorem suum D. N. J. C. in conspectu omnium populorum 
reddentes? An non etiam memores erunt universae familiae 
Christianae illius Romani Pontificis, qui bene de illis meru- 
erit, primatum in tali opere bono ac grato sibi vindicando ? 


Res sine 
exemplo. 


Quo jure 
dicatur opus 
errorum 
medicinam 
continere. 


7. Si quaerat Papa : Quibus argumentis, nisi, vos dicitis, 
opus de quo agitur, continere in se veram errorum nostri 
saeculi medicinam, opportunam atque efficacem? — Ut liber 
aliquis habeat rationem medicinae efficacis simul et opportunae 

contra errores nostri saeculi, duo videntur requiri, ut ubique 
terrarum acceptabilis existat, et ut similis fiat fermento * quod 
mulier evangelica abscondit in farinae satis tribus/ nempe ut 
nulli suspicioni sit obnoxius. Quid erit acceptabilius ubique 
terrarum quam Vita D. N. J. C. omnibus scientiis et artibus 
eximiis nostri saeculi exornata, quid magis omni mala suspi- 
cione liberum ? Et nihilominus tamen cui ex lxxx. errori- 
bus in Syllabo notatis, Vita D. J. C. non praebebit aptam oc- 
casionem medicinam doctrinalem opportunam applicandi ? 

8. Si quaerat Papa : Quare vos, vobismetipsis fatenti- 
bus non esse vestrum de omnibus simul populis curam 
gerere, vosmet in praerogativum supremae Sedis hic ingeritis, 
a papa postulantes remedium errorum nostri saeculi, omnibus 
simul populis applicandum, cum nullatenus vestrum sit de his 
erroribus solicitudinem gerere ? — Verum est quod soli Papae 
competit de remedio contra errores saeculi omnibus simul 
populis applicando curam ac solicitudinem gerere, nihilominus 
tamen, nemo negabit, filiis ac subditis Papae optime compe- 
tere, ut unusquisque in ordine suo, propriae suae gentis et 
regionis mem oriam, habeat, et de malis quibus affligatur 
doleat. Ne ergo Papa, si veniant filii sui ad eum postulantes 
remedium universo mundo applicandum, in hoc videant ullam 
in ea quae de prerogativis Papae sint ingerentiam, sed tantum 
documentum plenae illius fidei quam habent, esse in potes- 
tate Papae, assumptis sibi ex tota Christianitate delectis 
operariis talem medicinam dare, quae ea praecise ex causa 
quia omnibus simul populis applicanda erit, ad propriam 
uniuscujusque gentem ac regionem ventura est eo usque 
melior et amplior, quo fortior una gente sola, vis unita est 
multorum populorum, et praesertim sub ejus ducatu, qui solus 
absque aequali, illis praeest in nomine Domini. 


Quare venitur 
ad Papam. 

De «rario 
habendo. 


VII. 

Breviter exponitur quod opportunum dicere videtur de modo 
operandi ad Summum Pontificem humillime proponendo . 

Opus operandum , de quo agitur , se resolvit in duas 
partes prcecipuas. 

1. Prima pars versatur de re ipsa creanda sive producenda, 
et spectat ad eos, quos placuerit Summo Pontifici sibi adscis- 
cere in operarios ad diversos operis faciendi labores ; et haec 
prima pars in vi. argumenta cadit. 

2. Secunda pars, post rem creatam sive productam, versa- 
tur de ea applicanda ad plebem Christianam per suas nationes, 
et spectabit ad aerarium Pontificium, et ad delegatos quibus 
placere possit Papae committere negotium tractandi cum 
idoneis Bibliopolis sive Societatibus, ad mercaturam facien- 
dam cum contribulibus suis. 

De prima parte operis faciendi, vi. argumentis. 

1. Bes primi momenti in quacunque humana operatione 
est habere aerarium ; et cum primaria et principalis intentio 
operis sit, ut sub regimine Summi Pontificis fiat, in symbolum 
omnium populorum unitatis in Ecclesia Catholica, in Concilii 
(Ecumenici Vaticani memoriale gratissimum, in sublevamen 
aerarii Sanctae Romanae Ecclesiae ab impiis hominibus spo- 
liatae, atque in ornamentum ac solamen vitae quotidianae uni- 
versae plebis Christianae per suas nationes, oportebit ut insti- 
tuatur aerarium operis speciale, cujus custodia idoneis custo- 
dibus deputabitur, quibus incumbet cura ac solicitudo, ut 
notum fiat universae plebi Christianae de opere faciendo quo 
meliore visum fuerit modo, ut omnes de eo audire possint et 
invitationem accipiant dona sua ad aerarium mittere. 

2. Specialis intentio praesumitur a parte Summi Pontifi- De novo textu 
cis, ut historia de Vita D. N. J. C. ita tractetur, ut nihil eorum scribendo, 
neglecto quae de verbis SS. Evangelistarum et SS. Patrum 

et Doctorum Ecclesiae ad nostra usque tempora in aedifica- 
tionem fidelium descenderunt, nihilominus tamen, ea praecise 
ratione quia mundus universus nunc temporis erroribus 
lxxx. in Syllabo notatis, subjacet, oportebit, ut quot occurrant 
sumerentur occasiones, in conscribenda historia, de verbis et 
gestis D. J. C., ad praefatis lxxx. erroribus idoneam medici- 
nam adhibendam. Principalis ergo pars operis erit, in ita 
conscribenda historia de novo, et spectabit haec principalis 
pars ad eos quos ad hoc munus Summo Pontifici placuerit 
delegare scriptores. 

3. Pertinet ad naturam operis uti arte eximia photogra- De f rte 

r r ° photographi® 

phiae, ut omnes illas regiones Palaestinae quas D. J. C. sancti- utenda, 
ficavit necnon monumenta quae supersunt, et indicia morum 
ac consuetudinum, per hanc admirabilem artem depingeren- 
tur. Et ad haec omnia habenda, oportebit mittere viros quos 
Summo Pontifici placuerit seligere ad totam terram Palaestinae 
quatuor vel sex mensibus peragrandam, ut omnia ad opus spec- 
tantia secum exinde reportare possint. 

4. Pertinet ad intentionem operis, specialem indagatio- De m(ia g atl0ne 

r 7 f ° monument- 

nem instituere de omnibus rebus vetustis, nummis, monu- orum, 
mentis, morum ac consuetudinum illorum temporum indiciis 
et ceteris quae invenire licet, et spectabit haec pars laborum 
ad eos, ad quos placuerit Summo Pontifici eam specialiter 
delegare. 

5. Pertinet ad intentionem operis, ut invitationem acci- De ne g° tio 

r J # cum pictoribus 

piant illustrissimi quos habet unaquaeque gens historiae pic- tractando, 
tores, ad tabulas faciendas, de variis D. J. C. gestis ; et opor- 
tebit deputare secretarium vel officialem, unum vel plures, ad 
tractanda debita negotia cum his pictoribus. 

6. Pertinet denique ad naturam operis, uti sculptura super 
buxum; et oportebit deputare officialem hujus artis exper- bus tractando, 
tem ad tractanda debita negotia cum sculptoribus in hac arte 
peritissimiff. 

vin. 


De progressu 
lento ac 
maturo. 


In fine exponitur , quod opportunum dicere videtur , nempe , 
nullam adesse necessitatem quare indebita festinatione ad 
immaturam consummationem urgeretur opus, et non potius 
ut, secundum exemplar grani sinapis evang elici, gradatim 
crescat et floreat, 

Yerbi gratia, nequaquam est ultra vires etiam unius dn itis 
patroni mittere expeditionem ad peragrandam Palaestinam, ad 
exemplaria photographica exinde reportanda. Talia postea 
fiunt vendibilia pro aerario operis. Interim prosequuntur 
docti scriptores et indagatores vetustatum opus eorum, in- 
terim etiam fiunt collectae in aerarium solvendae. Et durante 
totius operis cursu, solum secundum quod permittit status 
aerarii, dentur opera facienda in manus pictorum et sculp- 
torum. Hoc modo lente ac gradatim procedat opus, Domino 
benedicente, ad consummationem suam. 

Opere feliciter consummato, non dubitandum quin facil- 
limum erit habere commoda concordata cum idoneis Biblio- 
polis, ad opus supra expositum in diversis populis publici 
juris faciendum. 



FINIS. 



Ex typis Kobsox et Fil.ii, Pancras Eoad, London. 

